חית הברזל
תקופת המתכת, עידן הברזל; מזכיר לי חיה מחזון דניאל; חיית המתכת חיית הברזל; כל כך דומה שאני מתבהל...; בשנת אחת לבלטשאצר מלך בבל; חזון בחלום ראה דניאל; ותעלינה ארבע חיות גדולות מהים; וכל חיה מסמלת מלכות בעולם; והרביעית שונה ומשונה מקודמותיה; מפחידה ואימתנית ותקיפה בתנועותיה; עם שיני ברזל גדולות אוכלת וגורסת; והשאר בציפורני נחושת דורסת; ועשר קרנים לה והקטנה מתוכם צומחת וגדלה; וצצות בה כעיני בני אדם; ופה מדבר גדולות מתרברב; סופה להתקטל ולהתחרב; חיית המתכת חיית הברזל; מלכות משונה שחזה דניאל; תקופת המתכת עידן הברזל; כל כך דומה שאני מתבהל...; כל המגדלים המשוננים האלה הנוגסים בתכלת; כל השפיצים האלה בגרפים; ברזל כתנין, מתכת כפרד; ברזל כציפור, מתכת ג'ירפה; ברזל מצופה מתכת ערמומית; מוזרמת אלקטרוניקה, מוזרקת נתונים; פרצוף של שפחה, לא עושה ענינים; עם הרשת הכי גדולה של סוכנים כפולים; כל המחשבים האלה; המרדימים האלה, העוקרים האלה; את אצבעותינו...מעולמנו...; תקופת המתכת, עידן הברזל; הזו הרביעית שראה דניאל; בחזיונות לילה אז בבבל; האם זה עכשיו שוב מתגלגל...?; גורסת, דורסת, הורסת, הודקת,; ומשווקת את זה כחופש דיבור; מוצצת ויורקת, משתמשת וזורקת; עצם לתחקירני זכות הציבור; קרנים שולטות רחוק, עיניים בכל מקום,; פה לא מפסיק ללהג; אומר מה לרצות, מה לחשוב,; מה להיות, מה לעשות ואיך להתנהג; והמונים המונים חצי אוטומטי; הלומי פטישוני כסף סמויים; רצים רצים מפוקדי ריצודים מהבהבים; עטופים במגילה של תנאים וזכויות; מסוממי קידמה והתפתחויות; לעבוד בלי דעת ולשרת; לשמש ולשמן את; חיית המתכת חיית הברזל; לכל מקום יגיעו יונקותיה; שלטון המתכת מלכות הברזל; בני אדם, טיפות של דם וקשקשיה; מקובל שהרביעית היא רומי; מקובל שרומי היא אדום; ממש כך או באופן סמלי יש די הרבה מרומי היום; כל הקולוסיאום הכל-עולמי הזה; עם חלונות ההצצה אל הזירה; המלאה גלדיאטורים שהם חיות טרף; ודם מציף את תת ההכרה; תחליף תחנות תמיר ערוצים; תשוטט כאוות נפשך בעולם; תחשוב שאתה מחוץ לכל זה; לא נוגע לך זה שם; אבל בינתיים בעצם מה שקורה זה; שאתה עוד אחד שיורה ויורה; מתרגל לחסל בלחיצת כפתור; חיית טרף גלדיאטור; תקופת המתכת, עידן הברזל; מזכיר לי חיה מחזון דניאל; חיית המתכת, חיית הברזל; כל כך דומה שאני מתבהל...; (ארמית):; חזה הוית באדין מן קל מליא רברבתא די קרנא ממללה,; חזה הוית עד די קטילת חיותא והובד גשמה ויהיבת ליקדת אשא.; אתכרית רוחי אנה דניאל וחזוי ראשי יבהלנני...; 